*คือมีอะไรกับแฟนวันที่ 20 กรกฎาคม มีอะไรกับแฟนแต่ใส่ถุง ไม่ได้หลั่งในด้วยค่ะ แฟนก็ไม่ค่อยมีอารมณ์เท่าไหร่ พอมีอะไรกันเสร็จ พบว่าเหมือนถุงยางอนามัยจะอยู่บริเวณตรงกลางอวัยวะเพศค่ะ ต่อมาวันที่ 21 กรกฎาคมคม ประจำเดือนก็มาค่ะ *พอมาเดือนสิงหาคมประจำเดือนก็ไม่มา แต่เหมือนมีเลือดสีน้ำตาลออกมาประมาณวันที่ 21 สิงหาคม ออกมาประมาณ 2-3 วันค่ะ ช่วง 25-27 มีอาการปวดบริเวณหัวนมค่ะ. # แบบนี้จะท้องไหมค่ะ!!!
สวัสดีค่ะ หากประจำเดือนได้มาแล้วในวันที่ 21 ก.ค. โดยมาในช่วงวันเวลาที่ประจำเดือนมา และมาเป็นปกติ ก็แสดงว่าไม่มีการตั้งครรภ์เกิดขึ้นจากการมีเพศสัมพันธ์ในวันที่ 20 ก.ค. และหลังจากที่ประจำเดือนมาแล้ว หากไม่ได้มีเพศสัมพันธ์อีก ก็จะไม่มีการตั้งครรภ์เกิดขึ้นสำหรับในเดือน ส.ค. นี้ หากได้มีเลือดสีน้ำตาลออกมา โดยมานาน 2-3 วัน เลือดดังกล่าวก็น่าจะเป็นประจำเดือน ซึ่งการที่มีสีน้ำตาลแทนที่จะเป็นสีแดง อาจเป็นเพราะเลือดมีปริมาณน้อย เลือดจึงไหลจากมดลูกช้า ทำให้เลือดสัมผัสกับอากาศนาน เลือดจึงกลายเป็นสีน้ำตาลค่ะสำหรับอาการปวดหัวนม อาจเกิดจากการเปลี่ยนแปลงของฮอร์โมนได้ ซึ่งมักจะเป็นเพียงไม่นาน ดังนั้นให้สังเกตอาการไปก่อน หากไม่ได้เป็นนานต่อเนื่องหลายสัปดาห์ ก็ไม่จำเป็นต้องทำอะไร แต่หากมีอาการปวดมากขึ้นเรื่อยๆ หรือคลำได้ก้อนที่เต้านม แสดงว่าอาจเกิดจากสาเหตุอื่นๆ เช่น เนื้อเยื่อเต้านมอักเสบ มีซีสต์ในเต้านม เป็นต้น ซึ่งหากมีอาการดังกล่าว ควรไปพบแพทย์เพื่อตรวจค่ะ